[{"text_idx": "#000000", "text": "An ti da vont war-raok gant ar Brezhoneg"}, {"text_idx": "#000001", "text": "Bac\u2019het mat omp bet e-pad daou viz. Abaoe div sizhun eo bet roet dimp un tamm frankiz. Nag ur blijadur ! Un deiz bennak, piv a oar , e c\u2019hallimp c\u2019hoazh en em gavout asambles e Ti Jos, e Donatelo, da gen\u0303ver baleadennou\u0300 evit kaozeal. Met a-raok e c\u2019hellomp skrivan\u0303."}, {"text_idx": "#000002", "text": "Meur a draou\u0300 zo c\u2019hoarvezet en ho puhez e-pad ar prantad-man\u0303. Traou\u0300 souezhus, iskis, droch, kaled, plijus, displijus, laouen, dic\u2019hortoz, talvoudus, didalvoudus, nec\u2019hus, luziet..."}, {"text_idx": "#000003", "text": "Skrivit ur pennad diwarne. Etre teir frazenn hag ur romant. Gant faziou\u0300 pe get, gant ur brezhoneg uhel pe get... ne vern. N\u2019eus nemet ar re a chom mut ne reont faziou\u0300 ebet ! Difaziet e vint ma zo ret. Met skrivit. Arabat deoc\u2019h kaout aon. Embannet e vo ho pennadou\u0300 war lec\u2019hienn Ti ar Brezhoneg. Kasit anezhe da ."}, {"text_idx": "#000011", "text": "\u2013 Skrivet vez war an daou damm paper. \u00ab Pinvidikoc\u2019h \u00bb war unan ha \u00bb Paouroc\u2019h \u00bb war an hini all. En un doare sklaer peogwir dre forzh trein\u0303 e vez kollet o fenn gant ur bern tud."}, {"text_idx": "#000013", "text": "\u2013 Al lonkerien dour pe traou\u0300 kren\u0303voc\u2019h a lako ur voutailh leun gant ar pezh a blij dezhe war an daol. Perak ket boutailhadou\u0300 Corona, ar bier mil vrudet eus Mec\u2019hico hag a vefe efedus-tre a-eneb ar c\u2019horona hervez an doktor Zapatta eus Acapulco."}, {"text_idx": "#000015", "text": "\u2013 Aes tre eo. N\u2019eo ket ret bezan\u0303 tremenet dre an ENA na dre lise Diwan Karaes ( an hini gwellan\u0303 a zo er vro hervez ar Figaro ! )"}, {"text_idx": "#000016", "text": "\u2013 Evit kregin\u0303 e vez tapet ur bouton war an daol. Graet e vez tro-dro an ti hag al liorzh ha pa vez tremenet adare a-dal an daol e vez tapet ur bouton all. Setu betek ma ne chomo ket ken bouton ebet war an daol. Evit bezan\u0303 sklaer : eman\u0303 ar boutonou\u0300 breman\u0303 e godell ar baleer/ valeerez. An dro war-lec\u2019h e vez lakaet ar boutonou\u0300 e-tal ar paper \u00ab Pinvidikoc\u2019h \u00bb. Keit ma vo startijenn, nerzh, plijadur gant ar baleer/ valeerez e vo graet evel-se. Keit ma chomo buhez enne. Ma n\u2019eo ket sklaer deoc\u2019h adlennit ar rannbennad-man\u0303 !"}, {"text_idx": "#000017", "text": "-Ar re o deus muzuliet 50 metr a raio daou dro a-raok tapout ur bouton. Un taol fin neketa ? N\u2019eus ket moaien ober gant 25 metr ha pevar zro. Ur paotr eus Pouldreuzig a laboure er stal Henaff en deus klasket ober-se met mall bras a oa gantan\u0303 bezan\u0303 kaset da ospital Kemper."}, {"text_idx": "#000019", "text": "Bez\u2019 zo tud hag a zo deuet sot en ur drein\u0303 evel-se tro-dro o zi. Setu un nebeud aliou\u0300 evit chom gant ur spered lemm hag ur c\u2019horf yac\u2019h :"}, {"text_idx": "#000021", "text": "\u2013 Chen\u0303ch tu. Daou zan\u0303jer \u2018zo. Unan gant ar gar. Dre forzh trein\u0303 war memes tu e teuio kren\u0303voc\u2019h ar gar a zo war an diavez, ha moanoc\u2019h an hini all. Kentoc\u2019h divalo eget dan\u0303jerus e vo. Met dan\u0303jerus kenan\u0303 e c\u2019hall bezan\u0303 evit ar spered. Breur an enklasker Raoult en deus displeget sklaer en deus gwelet tud o koll o spered dre forzh trein\u0303 tro-dro o zi. Sportourien o deus klasket ober ur marathon pe un trail ha mall bras a oa bet gant o zud klask war-lerc\u2019h ar SAMU."}, {"text_idx": "#000022", "text": "\u2013 Chen\u0303ch hent : pa vez gouiet mat tre petra a dalv 100 metr e c\u2019heller dont er-maez un tamm eus hent \u00ab ofisiel \u00bb ar 100 metr. Ober teir gwech tro an oto kentoc\u2019h eget div wech tro an oto hag ur wech tro ar boubelenn da skouer. Deoc\u2019h c\u2019hwi da ijinan\u0303 hentou\u0300 dic\u2019hortoz en ho liorzh bihan. Met ne dle ket bezan\u0303 un digarez evit truchan\u0303 !"}, {"text_idx": "#000025", "text": "\u2013 \u00ab Redek ur marathon e stumm ur c\u2019horonabale eo ma fal. Ouzhpenn 420 tro ! Skuizhan\u0303 ma c\u2019horf diwar kerzout a rankan ober bemdeiz. Emaon o vont da goll ma spered. Er penn kentan\u0303 ez aen da vale er-maez met re start e oa evidon chom dindan ar c\u2019hilometr aotreet. Tost da 500 \u20ac am eus ranket paean\u0303 peogwir an archerien zo kouezhet warnon meur a wech ! Met n\u2019eo ket aes redek tro-dro d\u2019an ti. Ar plegou\u0300 zo re grenn ha kammdroiou\u0300 zo e pep lec\u2019h. Ne vern, gallout a rin lakaat ma anv er Guiness Record ! \u00bb Denez Hinault. Penmarc\u2019h"}, {"text_idx": "#000029", "text": "Deuit ganeomp war TwitterMy Tweets"}, {"text_idx": "#000031", "text": "Lakait ho chomlec'h postel evit heulian\u0303 ar blog ha degemer kemennadou\u0300 dre bostel."}, {"text_idx": "#000032", "text": "prix de la langue bretonne"}, {"text_idx": "#000033", "text": "Follow An ti da vont war-raok gant ar Brezhoneg on "}, {"text_idx": "#000035", "text": "An ti da vont war-raok gant ar Brezhoneg\nAlready have a account? Log in now."}, {"text_idx": "#000036", "text": "Buhez prevez ha tolpinou\u0300 : al lec\u2019hienn-man\u0303 a ra gant tolpinou\u0300. En ur vont war al lec\u2019hienn, e roit hoc'h asant evit o implij. Evit gouzout hiroc\u2019h, zoken penaos kontrol an tolpinou\u0300, kit da wellet aze:"}]